**PRILOGA 6**

**SELEKTIVNA OBDELAVA OEEO**

1. Iz ločeno zbrane OEEO morajo biti izločene najmanj naslednje snovi, zmesi in sestavni deli:
   * 1. kondenzatorji, ki vsebujejo poliklorirane bifenile (PCB), v skladu z Direktivo Sveta 96/59/ES z dne 16. septembra 1996 o odstranjevanju polikloriranih bifenilov in polikloriranih terfenilov (PCB/PCT) [UL L 243, 24.9.1996, str. 31],
     2. sestavni deli, ki vsebujejo živo srebro, kot so stikala ali svetila za osvetlitev ozadja,
     3. baterije,
     4. plošče s tiskanim vezjem v prenosnih telefonih na splošno in v drugih napravah, če je površina plošč s tiskanim vezjem večja od 10 kvadratnih centimetrov,
     5. kartuše za toner, tekoče in kot pasta, ter barvne kartuše,
     6. plastika, ki vsebuje bromirane zaviralce gorenja,
     7. azbestni odpadki in sestavni deli, ki vsebujejo azbest,
     8. katodne cevi,
     9. klorofluoroogljiki (CFC), klorofluoroogljikovodiki (HCFC) ali fluorirani ogljikovodiki (HFC), ogljikovodiki (HC),
     10. plinske sijalke,
     11. prikazovalniki s tekočimi kristali (skupaj s svojim ohišjem, kadar je to primerno) s površino večjo od 100 kvadratnih centimetrov, in vsi prikazovalniki, iz ozadja osvetljeni s plinskimi sijalkami,
     12. zunanji električni kabli,
     13. sestavni deli, ki vsebujejo refraktorska keramična vlakna, kot je opisano v Direktivi Komisije 97/69/ES z dne 5. decembra 1997 o 23. prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [UL L 343, 13.12.1997, str. 19],
     14. sestavni deli, ki vsebujejo radioaktivne snovi, razen sestavnih delov, ki so pod pragovi izvzetja, določenimi v členu 3 in prilogi I k Direktivi Sveta 96/29/Euratom z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja [UL L 159, 29.6.1996, str. 1] zadnjič spremenjeno z Direktivo Sveta 59/2013 EUROATOM z dne 5. decembra 2013 o določitvi temeljnih varnostnih standardov za varstvo pred nevarnostmi zaradi ionizirajočega sevanja in o razveljavitvi direktiv 89/618/Euratom, 90/641/Euratom, 96/29/Euratom, 97/43/Euratom in 2003/122/Euratom (UL L 13, 17. 1. 2014, str. 1),
     15. elektrolitski kondenzatorji, ki vsebujejo nevarne snovi (višina > 25 mm, premer > 25 mm ali sorazmerno podobne prostornine).

Te snovi, zmesi in sestavni deli se odstranijo ali predelajo v skladu s predpisom, ki ureja odpadke.

1. Naslednje sestavne dele iz ločeno zbrane OEEO je treba obdelati, kot je navedeno:
2. katodne cevi: fluorescentno prevleko je treba odstraniti,
3. oprema, ki vsebuje pline, ki tanjšajo ozonski plašč ali imajo potencial globalnega segrevanja (GWP) nad 15, kot so plini, ki jih vsebujejo pene in krogotoki za hlajenje: pline je treba ustrezno izločiti in ustrezno obdelati. Pline, ki tanjšajo ozonski plašč, je treba obdelati v skladu z Uredbo (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (prenovitev) (UL L 286, 31. 10. 2009, str. 1), zadnjič spremenjeno z Uredbo Komisije (EU) št. 1088/2013 z dne 4. novembra 2013 o spremembi Uredbe (ES) št. 1005/2009 Evropskega parlamenta in Sveta v zvezi z zahtevki za uvozna in izvozna dovoljenja za proizvode in opremo, ki vsebujejo halone ali so od njih odvisni, za kritično uporabo v zrakoplovih (UL L 293, 5. 11. 2013, str. 29),
4. plinske sijalke: živo srebro je treba odstraniti.

Točki 1 in 2 se ob upoštevanju varstva okolja in koristnosti priprave za ponovno uporabo in recikliranja uporabljata tako, da se ne ovira okolju primerna priprava za ponovno uporabo in reciklaža sestavnih delov ali celih naprav.